เรื่องร้องเรียน: คือหลังบ้านเป็นคลองค่ะ แล้วเมื่อวานทางฝ่ายโยธาได้มาทำการรื้อแท่นปูนที่วางกั้นขวางลำคลองออก รวมทั้งต้นไม้ด้วยค่ะ หลังจากที่รื้อทั้งหมดแล้ว ยุงก็กระจายแตกรัง เข้ามาในบ้านเยอะมากเลยค่ะ
การดำเนินการของเจ้าหน้าที่: ฝ่ายสิ่งแวดล้อมและสุขาภิบาล สำนักงานเขตดินแดง ดำเนินการควบคุมและป้องกันโรคไข้เลือดออกบริเวณดังกล่าว ดังนี้ 1. ประชาสัมพันธ์เพื่อถ่ายทอดความรู้ และเชิญชวนให้ประชาชนมีส่วนร่วมทำลายแหล่งเพาะพันธุ์ยุงลายโดยใช้หลัก 5 ป 1 ข ได้แก่ ปิด - เปลี่ยน -ปล่อย - ปรับปรุง - ปฏิบัติสม่ำเสมอและขจัดไข่ยุงลายขอบภาชนะ  2. แจกทรายอะเบทและตะไคร้หอมไล่ยุงให้กับประชาชน 3. สำรวจและทำลายแหล่งเพาะพันธุ์ยุงลาย  กรณีการฉีดพ่นหมอกควันเพื่อแก้ไขปัญหาลูกน้ำยุงลายนั้น ซึ่งโรคไข้เลือดออกจะมียุงลายเป็นพาหะนำโรค โดยแหล่งเพาะพันธุ์ของลูกน้ำยุงลายจะพบในน้ำใสสะอาดและนิ่ง ซึ่งตามท่อระบายน้ำนั้นจะเป็นน้ำที่ไหลตลอดเวลาและเป็นน้ำสกปรกที่ไม่ใช้เป็นแหล่งเพาะพันธุ์ของลูกน้ำยุงลาย กรณีที่ต้องการให้เจ้าหน้าที่เข้าไปดำเนินการฉีดพ่นให้ ทางผู้ร้องต้องดำเนินการเเจ้งกับผู้อยู่อาศัยใกล้เคียงได้รับทราบก่อน เพราะในการฉีดพ่นหมอกควันกำจังยุงลาย จะมีการใช้สารเคมีและน้ำมันที่ต้องให้คนบริเวณใกล้เคียงยินยอมก่อนการฉีดพ่นทุกครั้ง ทั้งนี้เจ้าหน้าที่จักลงพื้นที่ประชาสัมพันธ์การป้องกันโรคไข้เลือดออกในพื้นที่ดังกล่าวอย่างใกล้ชิดต่อไป หมายเลขโทรศัพท์ติดต่อ 022468546
ความเห็นของผู้แจ้ง: ไม่ได้มานานแล้ว หาเสียงได้ก็มาฉีด แล้วก็หายไปเลย
พื้นที่: แขวงดินแดง เขตดินแดง กรุงเทพมหานคร